Държавен вестник, бр. 108, 2025 г., стр. 97

БРОЙ  108	
Д Ъ Р Ж А В Е Н  В Е С Т Н И К 	
СТР.  97   
маркери). Необходимо е да се оборудва и специализиран кабинет с електронни средства и 
техники на обучение; техническа документация (чертежи, схеми, технологични карти), 
справочници, компютърни и специализирани издания, инструкции по безопасна работа; учебни 
пособия: демонстрационни макети и модели, реални образци, онагледяващи табла, видеофилми 
и програмни продукти, съобразени с преподаваното учебно съдържание. 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебните работилници трябва да бъдат обзаведени с маси, шкафове, дъска за писане; 
интерактивна дъска; машини, съоръжения, уреди, апарати; инструменти за разглобяване и 
сглобяване, измерване и контрол; учебно-технически средства, снимки; образци на: заваръчни и 
леярски консумативи, различни видове заварени съединения, отливки от черни и цветни метали, 
заварени съединения с дефекти, отливки с дефекти; компютър и мултимедия с подходящи 
мултимедийни продукти; дидактически и др. материали. Планирането, разположението на 
оборудването в учебните работилници е съобразено с продължителността на обучението и 
санитарно-хигиенните изисквания. Нормативните изисквания към учебната работилница са в 
съответствие с дейностите, които ще се извършват в тях. 
На обучавания/обучаваните се организира по възможност самостоятелно работно място 
или работно място за работа по групи в зависимост от практическото занятие. 
Работното място на обучавания е в съответствие с нормативите за извършване на 
съответната дейност и ергономичните, естетическите и функционалните изисквания за 
организация на работното място. 
5.2.1. Учебна работилница по шлосерство 
Работилницата е оборудвана с машини, инструменти и съоръжения за извършване на 
дейности със снемане и без снемане на стружка, уреди, инструменти и приспособления за 
запояване и лепене, механо-монтажни дейности, инструменти и приспособления за измервания 
и контрол. 
5.2.2. Учебна работилница по заваряване 
Обособени и оборудвани индивидуални работни места; маса за заваряване, чукче за 
сваляне на шлака, стелаж с планки и тръби с различни размери и дебелини, стелаж за електроди, 
заваръчна тел и добавъчни материали за заваряване, работни табла със спецификации за 
заваръчни процедури, по които се работи, локално и централно осветление, локална и централна 
вентилация (аспирация), индивидуални предпазни средства, съобразени с конкретното обучение 
и отговарящи на изискванията за безопасни условия на труд. Работните места трябва да са 
отделени със стационарни или подвижни паравани. 
5.2.3. Учебната работилница по леене трябва да е организирана в три самостоятелни 
помещения – за формоване, леене и почистване на отливките. При недостатъчен брой 
работилници обучението може да се организира в три обособени участъка на едно помещение, 
като се спазват всички изисквания и предписания за здравословни и безопасни условия на труд. 
5.2.4. Учебна работилница за студена и топла пластична обработка на металите, 
оборудвана с машини, инструменти и приспособления, отговарящи на изискванията за 
безопасни условия на труд. 
5.2.5. Учебна работилница за термична обработка на металите, оборудвана с